
ประกาศองค์การบริหารส่วนตำบลท่าซอม
เรื่อง  การจำหน่ายพัสดุ ชำรุด เสื่อมสภาพ ไม่ใช้ในราชการแล้ว  โดยวิธีตกลงราคา

.................................................


องค์การบริหารส่วนตำบลท่าซอม  อำเภอหัวไทร  จังหวัดนครศรีธรรมราช  มีความประสงค์จะจำหน่ายพัสดุชำรุดเสื่อมสภาพ  จำนวน  1  รายการ  คือ รถจักรยานยนต์  110 ซีซี หมายเลขครุภัณฑ์           024-41-0001  ยี่ห้อ Kawasaki  ราคากลาง  600.- บาท  (หกร้อยบาทถ้วน)   โดยวิธีตกลงราคา


กำหนดวันดูสภาพรถจักรยานยนต์และวันเสนอราคา


วันดูสภาพและวันเสนอราคารถจักรยานยนต์  เป็นวันเดียวกัน  คือ  วันที่  28  มกราคม  2556  ตั้งแต่เวลา  08.30 น. ถึงเวลา 16.30  น.  ณ  งานพัสดุและทรัพย์สิน  ส่วนการคลัง  องค์การบริหารส่วนตำบล    ท่าซอม


เงื่อนไขการเสนอราคาและการขายตกลงราคา


1. ผู้ชนะการเสนอราคารถจักรยานยนต์ที่จ่ายเงินค่ารถจักรยานยนต์ให้อบต.ท่าซอม ครบจำนวนที่เสนอราคาแล้วเท่านั้น จึงมีสิทธิ์นำรถจักรยานยนต์ออกจากอบต.ฯ ได้ และถือว่ารถคันดังกล่าวตกเป็นกรรมสิทธิ์ของผู้เสนอราคาเมื่อผู้ชนะการเสนอราคาชำระเงินครบตามจำนวนที่แจ้งราคาไว้  แม้ผู้ชนะการเสนอราคายังไม่นำเอกสารการโอนรถจักรยานยนต์ไปดำเนินการโอนรถกับกรมการขนส่งทางบกให้เรียบร้อยก็ตาม  อบต.ฯ จะไม่รับผิดชอบชดใช้ความเสียหายใด ๆ ที่เกิดขึ้นหลังจากที่รถจักรยานยนต์ตกเป็นกรรมสิทธิ์ของผู้ชนะการเสนอราคาแล้ว  และไม่รับฝากรถจักรยานยนต์ของผู้ชนะการเสนอราคาที่จ่ายเงินให้อบต.ฯ ครบถ้วนและประสงค์จะฝากรถจักรยานยนต์คันที่ชนะการเสนอราคาไว้กับอบต.ฯ ก่อน  


2. ผู้ชนะการเสนอราคา ต้องเป็นผู้จัดหาแบบฟอร์มต่าง ๆ ที่ใช้ในการโอนกรรมสิทธิ์รถจักรยานยนต์ที่เสนอราคาซื้อเอง  อบต.ฯ จะเป็นผู้ออกหนังสือมอบหมายให้เป็นผู้ดำเนินการแทนเท่านั้น


3. ค่าขนส่ง ค่าโอนทะเบียนหรือกรรมสิทธิ์ และค่าใช้จ่ายทุกอย่างเป็นของผู้ชนะการเสนอราคาทั้งสิ้น 



ผู้สนใจในการเสนอราคาให้ติดต่อขอทราบรายละเอียดและขอรับใบเสนอราคาได้ที่  งานพัสดุและทรัพย์สิน  ส่วนการคลัง  องค์การบริหารส่วนตำบลท่าซอม  อำเภอหัวไทร  จังหวัดนครศรีธรรมราช  ระหว่างวันที่   18  มกราคม  2556  ถึงวันที่  25  มกราคม  2555  หรือสอบถามทางโทรศัพท์หมายเลข  0-7576-6099    ต่อ 15  ในวันและเวลาราชการ
ประกาศ  ณ  วันที่  18  เดือน  มกราคม  พ.ศ. 2556
                                                                       (ลงชื่อ)

                   (นายธรรมนูญ  ดีทองอ่อน)

                      นายกองค์การบริหารส่วนตำบลท่าซอม









